**Община Никопол обявява**:

На основание чл. 91 от Кодекса на труда и Заповед № 126/07.06.2019 г. на Кмета на Община Никопол конкурс за заемане на 1 (една) работна позиция - длъжност „Управител на Център за обществена подкрепа гр. Никопол”, гр. Никопол, ул. „Христо Ботев” № 2

**Описание на длъжността:** Организира цялостната дейност на Центъра за обществена подкрепа; Съблюдава воденето на цялата документация; Отговаря за качественото управление в съответствие с нормативната база за предоставяне на социалната услуга; Изготвя необходимите процедури и правилници за организиране работата в Центъра за обществена подкрепа; Осъществява контрол върху работата на персонала и функциониране на услугата; Следи и контролира спазването на критериите и стандартите по предоставянето на социалната услуга; Поддържа подходящ психологичен климат за клиентите и персонала; Контролира качеството на предлаганата услуга; Подържа добро ниво на професионална компетентност на служителите; Познава и спазва етичния кодекс на работещите с деца; Извършва и други дейности, свързани с характера на дейността на Центъра за обществена подкрепа.

**Познаване на нормативната уредба**: задълбочени познания на нормативната уредба, като: Закон за социално подпомагане, Закон за закрила на детето, Закон за закрила срещу домашното насилие, Закон за борба срещу противообществените прояви на малолетните и непълнолетните, подзаконови нормативни актове свързани със закрилата на детето.

**Минимални и специфични изисквания към кандидатите за заемане на длъжността**:

* Кандидатите да са български граждани;
* Да са в работоспособна възраст и да не са придобили право на пенсия за възраст или стаж;
* Образование: висше, образователна степен - бакалавър или магистър, по една от специалностите: „Социални дейности” „Социална педагогика”, „Психология”;
* Професионален опит – опит в управлението на социалната услуга е предимство
* Компютърни умения за работа с Word, Excel, Internet;
* Личностни качества и умения, които включват: управление на социални услуги; комуникативни и социални умения; личностна и емоционална зрялост; умения за работа в екип; инициативност; лидерски качества; самоконтрол, организираност; чувствителност към работата с деца и др.

**Начин на провеждане на конкурса**:

Първи етап – проверка на съответствието на представените документи с предварително обявените изисквания.

Втори етап – провеждане на интервю върху „План за развитие на Център за обществена подкрепа гр. Никопол за периода 2019 - 2021 г.” и въпроси, свързани с управлението на услугата.

**Форма на назначаване**: Трудово правоотношение.

**Необходими документи за кандидатстване**:

* Заявление за участие в конкурса- по образец /Приложение 1/;
* Декларация от кандидата, че не е поставен под запрещение, не е осъждан за умишлено престъпление от общ характер на лишаване от свобода, не е лишен по съответния ред да от правото да заема длъжността за която кандидатства - по образец /Приложение №2/;
* Формуляр за съгласие от субект на данни по З3ЛД /по образец на общината/;
* Автобиография европейски формат;
* Мотивационно писмо;
* Копие от документ за придобита образователно - квалификационна степен, която се изисква за длъжността;
* Копие на документи, удостоверяващи наличието на професионален опит;
* Медицинско свидетелство;
* Копие от документи, удостоверяващи допълнителни умения и квалификации, при наличие на такива.
* План за развитие на Център за обществена подкрепа гр. Никопол за периода 2019 - 2021 г.” в отделен запечатан непрозрачен плик с надпис „За конкурса за заемане на длъжността „Управител” на ЦОП гр. Никопол”, който да съдържа: предлагани услуги, дейности, средства и организация, както и перспективи и основни направления за по-нататъшното развитие на услугата.

**Срок и място на подаване на документи:**

За участие в конкурса кандидатите следва да подават документи лично или чрез пълномощник всеки работен ден в срок от 10.06.2019 г. до 10.07.2019 г., включително от 08:30 часа до 17:00 часа, в Общинска администрация Никопол на адрес: гр. Никопол, ул. „Ал. Стамболийски” № 5.

**Провеждане на конкурса**:

Комисия, назначена със заповед на Кмета на Община Никопол, ще проведе конкурса на 11.07.2019 г., от 10:00 ч., който ще протече в два етапа:

1. Проверка за съответствието на представените документи с обявените изисквания. Комисията представя мотивирано решение относно допуснатите и недопуснатите до конкурс кандидати, което се обявява на информационното табло в Общинска администрация Никопол в 13:00 часа;
2. Провеждане на интервю с допуснатите кандидати върху „План за развитие на Център за обществена подкрепа гр. Никопол за периода 2019 - 2021 г.” и въпроси, свързани с управлението на услугата, от 14:00 часа в стая 212, ет. 2, в Общинска администрация Никопол.

За допълнителна информация – Маргаритка Пепова – мл. експерт „СДЗТЗ“, телефон: 06541/21-90